**Құрманғазы атындағы Қазақ ұлттық консерваториясы РММ**

**АҚПАРАТТЫҚ ХАТ**

ҚР Білім және ғылым министрлігі «Өнер» бөлімінде студенттер арасында жыл сайынғы республикалық ғылыми-зерттеу жұмыстарының байқауын өткізеді.

 **СҒЗЖ-2022** байқауының негізгі мақсаттары мен міндеттері:

1. студенттердің ғылыми-зерттеу және оқу-танымдық қызметін ынталандыру;
2. анағұрлым талантты және дарынды студенттерді іріктеу және қолдау;
3. Қазақстан Республикасының зияткерлік әлеуетін қалыптастыруға жәрдемдесу болып табылады.

**СҒЗЖ республикалық конкурсы 3 кезеңде өткізіледі:**

1. бірінші кезең - ЖОО ішілік;
2. екінші кезең - базалық ЖОО ретінде Құрманғазы атындағы Қазақ ұлттық консерваториясында;
3. үшінші (қорытынды) кезең – республикалық.

 **Конкурсты өткізу мерзімдері:**

 I кезең – ЖОО ішілік (комиссия құрамы осы кезеңді өткізетін ЖОО ректорының бұйрығымен айқындалады).

 II кезең – Құрманғазы атындағы Қазақ ұлттық консерваториясы базасында 2022 жылғы 15 наурыздан 15 сәуірге дейін;

III кезең – республикалық 2022 жылғы 16-30 сәуір аралығы.

**Конкурс өткізу тәртібі Құрманғазы атындағы Қазақ ұлттық консерваториясы:**

Жұмыстар келесі бағыттар бойынша қабылданады:

* «Вокалдық өнер»,
* «Дирижерлеу»,
* «Аспаптық орындаушылық»,
* «Музыкатану»,
* «Композиция»,
* «Дәстүрлі музыкалық өнер».

 СҒЗЖ конкурсына аталған мамандықтардың Қазақстан Республикасы Жоғары оқу орындарының студенттері мен студенттік ұжымдары қатыса алады. ЖОО ұсынған барлық ғылыми жұмыстар Құрманғазы атындағы қазақ ұлттық консерваториясы ғылыми бөлімінде «Антиплагиат. ЖОО» базасында тексеруден өтеді. Шекті балл-**кемінде 65%.**

 Конкурстың ***екінші кезеңіне қатысу үшін*** жоғары оқу орны студенттердің ғылыми жұмыстарын базалық жоғары оқу орны ретінде Құрманғазы ат. ҚҰК-на келесі құжаттарды жолдайды:

1. ғылыми жұмыс (автордың аты-жөнін электрондық түрде көрсетпей dinara.keshubayeva.75@mail.ru мекенжайына жолдайды. Электрондық пошта арқылы жіберу кезінде «тақырып» бөлімінде «СҒЗЖ-2022 конкурсы», сондай-ақ басып шығарылған түрде 050000, Қазақстан Республикасы, Алматы қ., Абылай хан даңғылы, 86 мекен-жайына жазу керек. Құрманғазы атындағы қазақ ұлттық консерваториясы РММ, «А» корпусы, №112 кабинет.
2. ғылыми жұмыстың аннотациясы (1-қосымша);
3. автор және ғылыми жетекші туралы мәліметтер (2-қосымша);
4. Төрағаның немесе ректордың (проректордың) қолы қойылған конкурстың бірінші кезеңінің қорытындылары және жұмыстарды екінші кезеңге ұсыну туралы ЖОО-ның не Ғылыми кеңестің конкурстық комиссиясының хаттамасы (3-қосымша);
5. ғылыми жетекшінің орындалған жұмыстың дербестік дәрежесі туралы пікірі (еркін нысанда, сондай-ақ ғылыми жетекшінің толық аты-жөні толық көрсетіледі);
6. конкурстық комиссияның есебіне қоса берілетін рецензенттің аты-жөні және оның атақ-дәрежесі көрсетілген сыртқы рецензия.

**Жұмысқа қойылатын талаптар:**

* + - * 1. Тimes New Roman қарпі 14, көлемі-20-дан 40 бетке дейін, көп емес, бір интервал;
				2. Жазылу тілі: қазақ, орыс, ағылшын;
				3. Титулдық парақта тек жұмыс атауы (автордың аты-жөнін көрсетпей);
				4. Пайдаланылған әдебиеттер тізімі міндетті;
				5. Жұмысқа қосымша материал (қосымша) ноталардан, афишалардан, фотосуреттерден, суреттер мен бейнематериалдардан, схемалардан, графиктерден, кестелерден тұруы мүмкін;
				6. Қосымшалар жалпы жұмыс көлеміне кірмейді.

Жұмыстарды «Құрманғазы атындағы Қазақ ұлттық консерваториясы» РММ-не жіберу керек. **2022 жылғы 10 наурызға дейін**, 10 наурызды қоса есептегенде (конвертте мыналар болуы керек: ғылыми жұмыс, №1, №2, №3 қосымшалар, жетекшінің пікірі, сыртқы рецензия).

**Жоба үйлестірушісі: Кешубаева Динара Ермекқызы, 8 707 717 7573**

e-mail: dinara.keshubayeva.75@mail.ru

Пошталық мекенжайы: 050000, Қазақстан Республикасы, Алматы қ. Абылайхан даңғылы, 86

«А» корпусы, №112 кабинет

«Құрманғазы атындағы Қазақ ұлттық консерваториясы» РММ